Այն հարցին, թէ նման իրավիճակներում, երբ արդէն գործը Վճռաբեկ դատարանում փակւած է համարւել, այն էլ հայցւորի օգտին, ի՞նչ միջոցներ կան գործը կրկին օրակարգ վերադարձնելու համար, Թեմական խորհրդի ատենապետը նշեց, որ նոյն օրը, ինչ տեղեկացանք այս փաստի մասին Սրբազան Հայրը նամակ յղեց Իրանի դատական իշխանութեան նախագահ այաթ. Լարիջանիին՝ գործին վերանայելու հնարաւորութիւն տալու խնդրանքով: «Սա խօսում է այն մասին, որ կառչելով սահմանադրութեամբ ամրագրւած թիւ 447 օրինագծին՛ կարելի է նախարարի միջամտութեամբ դիմում ներկայացնել Դատական իշխանութեան ղեկավարին, գործը Գերագոյն դատարանում վերանայելու եւ հետապնդումներն ու վճիռը դադարեցնելու խնդրանքով»,- նշեց Ռոբերտ Բեգլարեանը, միաժամանակ յուշելով, որ նման գործընթացների իրականացումը ենթադրում է մի քիչ երկար ժամանակ եւ համբերատարութիւն: